**ОБЯВЛЕНИЕ**

Уведомяваме ви, че с Постановление на Министерския съвет на Република България от 26 октомври 2022 г. беше одобрена Програма за подпомагане на българските организации и медии извън страната за 2022-2023 г.

Изпълнението на програмата цели да доведе до подобрена среда и устойчиви стимули за развитие на българските общности, организации и медии зад граница. Средствата ще се преодставят на проектна основа, в рамките на предложената Програма, на организациите на българските общности чрез българските дипломатически мисии.

**Срок за изпълнение на програмата:** октомври 2022 г. - октомври 2023 г.

**Цели на програмата:**

1. Обща цел: съхранение на българския дух и развитие на общностната кохезия на сънародниците ни зад граница.

2. Конкретна (специфична) цел: засилване на обмена на информация, инициативите и взаимовръзките между представители на българската българската диаспора по места и научни, културни и образователни дейци в България.

**Очаквани резултати:** Подобрена среда и устойчиви стимули за развитие на българските общности, организации и медии зад граница.

**Обхват на програмата:** Дейностите, които се финансират по програмата са:

1. Устойчиво медийно отразяване на научни, културни, образователни и обществени инициативи, реазлизирани от българите извън страната или насочени към тях.

2. Разпространение на българския културно-исторически, природонаучен и икономически потенциал сред местното население.

3. Отбелязване на традиционни български празници и значими събития от историята и дневния ред на страната, представляващи интерес за сънародниците ни извън България.

4. Популяризиране на дейността на българските институции и образователни звена зад граница.

5. Повишаване на видимостта на българските организации извън страната.

6. Съдействие за запазване и разширяване на обхвата на обучението на български език.

7. Отразяване на възможностите за обучение и професионално развитие в България.

8. Генериране на дигитално медийно съдържание.

**Бенефициери:** Български организации и медии с активна дейност извън страната. **Бенефициерите могат да кандидатстват за една, няколко или за всички допустими дейности.**

**Допустимо максимално финансиране:** Максималната стойност на едно финансиране е 10 000 лв.

**Срок за кандидатстване:** Срокът за подаване на кандидатури от страна заитересованите бенефициери е 16-ти ноември, 2022 г. Кандидатурите се подават на хартиен носител в Генералното консулство на Република България в Лос Анджелис.

**Документи за кандидатстване:**

1. Формуляр за кандидатстване, придружен с проектно предложение и приложенията към него, включително и декларация, че кандидатите не са обявени в несъстоятелност, не са в производство по ликвидация или не се намират в подобна преоцедура, съгласно националните закони и подзаконови актове; не са в открито производство по несъстоятелност или не се намират в подобна процедура, съгласно националните и подзаконови актове.

2. Документи за регистрация на бенефициера, съгласно местното законодателство.

3. Финансова идентификация на банковата сметка, подписана и подпечатана от обслужващата банка, съдържаща името на бенефициера, изписано на латиница, името на банката, изписано на латиница, SWIFT кода на банката или друг идентификационен номер за банките извън SWIFT системата, IBAN или номера на сметката на бенефициера.

Всички необходими документи се предоставят на български език, включително неговите диалектни форми. В случай, че оригиналът е на друг език, той се придружава с неофициален превод на български език, заверен от бенефициера.

Всяка кандидатура следва да включва комплекс от дейности, които трябва да доведат до постигане на заложените цели. Бенефициерът описва подробно в кандидатурата дейностите, за които иска финансиране.

**За контакт:** Организациите от консулския окръг на генералното консулство в Лос Анджелис, възнамеряващи да кандидатстват по Програмата, следва да заявят своето намерение на следния имейл адрес: consulate.losangeles@mfa.bg, след което ще получат формулярът за кандидатстване и при нужда – съдействие и разяснения по проектната документация и процес.

**\*\*\***